9. Եթե սույն կանոնակարգի 6-րդ կետով պահանջվող փաստաթղթերը ներկայացնելուց հետո` մինչև Կենտրոնական բանկի կողմից համապատասխանաբար պատվիրակման պայմանագրի կնքմանը նախնական համաձայնություն տրամադրելու կամ տրամադրումը մերժելու մասին որոշման կայացումը, ներկայացված փաստաթղթերում կատարվել են փոփոխություններ, ապա պատվիրակողը փոփոխված փաստաթղթերը Կենտրոնական բանկ է ներկայացնում համապատասխան փոփոխությունները տեղի ունենալու մասին տեղեկանալուց հետո 3 աշխատանքային օրվա ընթացքում, բայց ոչ ուշ, քան մինչև Կենտրոնական բանկի կողմից համապատասխանաբար պատվիրակման պայմանագրի կնքմանը նախնական համաձայնություն տրամադրելու կամ տրամադրումը մերժելու մասին որոշման կայացումը: Իսկ պատվիրակմանը նախնական համաձայնություն տրամադրելու մասին որոշման կայացումից հետո պատվիրակողը Կենտրոնական բանկ է ներկայացնում սույն կանոնակարգի 6-րդ կետի 8-րդ ենթակետում նշված տեղեկությունների փոփոխությունները յուրաքանչյուր փոփոխության դեպքում` փոփոխության մասին տեղեկանալու օրվան հաջորդող 3 աշխատանքային օրվա ընթացքում: